Diari Oficial de la Generalitat Valenciana


Sumari del DOGV 3604, del 14-10-1999 (1999/8679)

ORDRE d'1 d'octubre de 1999, de la Conselleria de Cultura, Educació i Ciència, per la qual es convoquen les ajudes de les accions descentralitzades del Programa Sòcrates de la Unió Europea: Comenius, Acció 1. Associacions entre centres escolars per a l'elaboració d'un Projecte Educatiu Europeu; Comenius, Acció 3.2. Beques individuals de participació en activitats i cursos de formació contínua europea; Lingua, Acció E. Projectes Educatius Conjunts per a l'aprenentatge de llengües.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8679


Data del document
:   01-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * suport econòmic
    * personal docent
    * formació del professorat
    * ensenyament d'idiomes
    * mobilitat escolar

ORDRE d'1 d'octubre de 1999, de la Conselleria de Cultura, Educació i Ciència, per la qual es convoquen les ajudes de les accions descentralitzades del Programa Sòcrates de la Unió Europea: Comenius, Acció 1. Associacions entre centres escolars per a l'elaboració d'un Projecte Educatiu Europeu; Comenius, Acció 3.2. Beques individuals de participació en activitats i cursos de formació contínua europea; Lingua, Acció E. Projectes Educatius Conjunts per a l'aprenentatge de llengües. [1999/X8679]
  
El Programa Sòcrates va ser aprovat per Decisió 819/95/CE, del Parlament Europeu i del Consell, de 14 de març de 1995 (Diario Oficial de las Comunidades Europeas de 20 d'abril). Vigent fins al final de 1999, és aplicable als 15 estats membres de la Unió Europea, i també a Islàndia, Liechtenstein i Noruega, en el marc de l'Acord sobre l'Espai Econòmic Europeu. També s'aplicarà a tots aquells països associats d'Europa Central i Oriental i Xipre que, en el moment de sol·licitar les ajudes, tinguen firmat el corresponent acord de cooperació.
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació i té el seu fonament jurídic en els articles 126 i 127 del Tractat de la Unió Europea, segons els quals la Comunitat Europea contribuirà al desenrotllament d'una educació de qualitat i d'un espai europeu obert de cooperació en matèria d'ensenyament a través d'una sèrie d'accions, que es portaran a terme en estreta col·laboració amb els estats membres.
  
La Comissió Europea efectua anualment, en el Diario Oficial de las Comunidades Europeas, l'anunci públic de les ajudes concedides en el marc del Programa Sòcrates. La Guia del Candidat, publicada també per la Comissió Europea, conté la informació sobre els procediments de sol·licituds, data límit de presentació de sol·licituds i els criteris que caldrà considerar durant el procés de selecció, distingint la pròpia Comissió entre criteris d'elegibilitat i criteris i prioritats de selecció per a percebre l'ajuda.
  
En les accions descentralitzades, els estats membres podran aplicar criteris addicionals que s'adapten a les necessitats del país. En conseqüència, l'Ordre Ministerial de 30 de desembre de 1996 (BOE del 10.01.1997), en el marc fixat per la Comissió Europea per a cada una de les accions, establix les normes generals a què s'hauran d'ajustar les convocatòries específiques d'ajudes de les mencionades accions descentralitzades que hauran de publicar en els seus respectius diaris oficials les comunitats autònomes que tenen competències plenes en matèria educativa.
  
L'any 1999 serà l'últim any de presentació de sol·licituds d'ajuda segons els termes de l'actual programa Sòcrates. El 27 de maig de 1998, la Comissió va adoptar les propostes corresponents a la segona fase del dit programa, que començarà l'1 de gener de l'any 2000. L'aplicació del programa Sòcrates al 1999 vindrà, guiada per la necessitat (a) d'aprofitar al màxim els recursos disponibles i (b) preparar el terreny perquè la transició de la Fase I a la Fase II transcórrega sense contratemps, encara (c) oferint garanties que les disposicions són prou flexibles com perquè puga ser tingut en compte qualsevol tipus de canvi que poguera sorgir durant les negociacions en el Parlament Europeu i el Consell respecte a la dita segona fase. Per tant, les ajudes convocades per la present ordre estan condicionades a l'aprovació definitiva de la segona fase del programa.
  
Per tot això, i conforme disposa l'article 35 de la Llei 5/1983, de 30 de desembre, del Govern Valencià,
  
ORDENE
  
Primer. Convocatòria
  
Convocar les ajudes de les accions descentralitzades del Programa Sòcrates de la Unió Europea següents : Comenius, Acció 1. Associacions entre centres escolars per a l'elaboració d'un Projecte Educatiu Europeu; Comenius, Acció 3.2. Beques individuals de participació en activitats i cursos de formació contínua europea; Lingua, Acció E. Projectes Educatius Conjunts per a l'aprenentatge de llengües; i aprovar les bases per les quals es regirà esta convocatòria, que s'inclouen com a annexos d'esta ordre.
  
Segon. Finançament
  
El finançament es realitzarà segons els criteris que figuren en la mencionada Ordre Ministerial de 30 de desembre de 1996.
  
Tercer. Comissió de Selecció
  
1. Per a portar a terme l'estudi de les sol·licituds d'ajudes de les diferents accions previstes en esta ordre, es constituirà una comissió formada per:
  
President: el director general d'Ordenació i Innovació Educativa i Política Lingüística o persona en qui delegue.
  
Vocals: els subdirectors d'Educació de les tres direccions territorials de Cultura i Educació, o les persones designades a l'efecte pel director territorial corresponent.
  
- Un/a inspector/a d'Educació designat pel director general d'Ordenació i Innovació Educativa i Política Lingüística.
  
- Un director/a o assessor/a de CEFIRE de cada una de les tres províncies, designats pel director general d'Ordenació i Innovació Educativa i Política Lingüística.
  
Secretari: un funcionari/a del Servei de Programes d'Innovació Educativa i Suport Escolar de la Direcció General d'Ordenació i Innovació Educativa i Política Lingüística.
  
2. La Comissió de Selecció ajustarà la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
3. Dita Comissió tindrà facultats per a resoldre tots els dubtes relatius al procés de selecció i podrà entrevistar els sol·licitants quan ho considere necessari.
  
4. La Comissió de Selecció podrà consultar tècnics especialitzats, a l'únic efecte de col·laborar en la valoració de les sol·licituds.
  
5. Estudiades les sol·licituds, la Comissió de Selecció elevarà proposta a la Direcció General d'Ordenació i Innovació Educativa i Política Lingüística per a la seua aprovació.
  
Quart. Permisos i llicències
  
Les persones beneficiàries de les ajudes a què es referix esta ordre, per a realitzar les activitats corresponents, hauran de disposar prèviament dels permisos que contempla la legislació vigent.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre la convocatòria, i se l'autoritza a adoptar les mesures que calga per al compliment i desenrotllament d'esta ordre i a resoldre totes les incidències que es plantegen en la seua interpretació i execució.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 1 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Comenius, Acció 1. Associacions entre centres escolars per a l'eboració d'un Projecte Educatiu Europeu.
  
Primera. Objectiu i duració
  
Dins del capítol II del Programa Sòcrates, dedicat a l'ensenyament escolar, l'objectiu principal de l'Acció 1 del Programa Comenius és promoure la dimensió europea de l'educació, impulsant la cooperació entre centres d'ensenyament de la Unió Europea que, al voltant d'un PEE (Projecte Educatiu Europeu), contribuïsca a millorar el coneixement de les cultures i els idiomes dels diferents països de la Unió.
  
La duració màxima del projecte serà de tres anys, sotmesa a una revisió i avaluació anual.
  
Les associacions de centres escolars que realitzen un PEE seran de tres països, com a mínim, dels quals un tindrà la responsabilitat de coordinar el projecte (centre coordinador), i els restants seran associats (centres associats).
  
La participació en un PEE suposa una decisió global del centre i, per tant, el projecte haurà de ser aprovat per l'òrgan de govern competent (el Consell Escolar, en el cas del centres mantinguts amb fons públics) i figurar en la Programació General Anual del centre.
  
Per a buscar socis i ofertar projectes el propi centre pot fer-ho a través del servici denominat PARTBASE, en Internet: http://partbase.eupro.se. La Direcció General d'Ordenació i Innovació Educativa i Política Lingüística també podrà facilitar centres interessats en realitzar un PEE.
  
Pel seu caràcter multidisciplinari, un PEE haurà de desenrotllar-se en equip i propiciar la igualtat d'oportunitats entre l'alumnat per raons de sexe, necessitats o capacitats educatives especials.
  
Sempre que estiguen previstes en el pla de treball, es podran sol·licitar ajudes per a la realització d'intercanvis entre el professorat i visites d'estudi dels membres de l'equip directiu del centre. Igualment, l'Acció 1 de Comenius preveu la realització de visites preparatòries que tenen com a objecte el disseny i la concreció d'un futur PEE que es portarà a terme en els centres implicats
  
Segona. Modalitats i quantia de les ajudes
  
Les ajudes de la Comissió Europea, a través de l'Agència Nacional Sòcrates, per a les visites preparatòries i les visites d'estudi, seran, normalment, d'un màxim de 1.000 euros, per persona, depenent del país de destinació i de la duració de la visita. Les ajudes per a realitzar els intercanvis de professors seran de fins a un màxim de 1.500 euros.
  
En previsió que en la segona fase del Programa Sòcrates hi haja una única convocatòria anual, al mes de març, els projectes presentats per a obtindre ajuda en la convocatòria de novembre, tindran un contracte d'activitats de l'1 de març del 2000 al 31 de juliol del 2001 i hauran de presentar la renovació de la seua candidatura en la convocatòria de març del 2001. L'ajuda econòmica serà de 2000 o 3000 euros, en funció de si el centre és associat o coordinador respectivament.
  
No obstant això, es podrà augmentar l'import de l'ajuda per tal de cobrir les necessitats específiques de projectes en els quals participen regions perifèriques o relatius a alumnes amb necessitats educatives especials
  
Les ajudes es poden utilitzar per a contribuir al finançament de les despeses relatives a les activitats del projecte que es relacionen a continuació:
  
- viatge, dietes i reunions per a la preparació, organització i avaluació dels projectes
  
- preparació lingüística del personal docent
  
- traducció
  
- documentació (presentació, impressió, etc)
  
- administració general (comunicacions, materials d'oficina, fotocòpies, etc.)
  
- ús de les noves tecnologies de la informació i la comunicació, que inclou l'adquisició de programari.
  
Tercera. Requisits dels centres participants
  
El nombre de projectes que podrà tindre concedit cada centre dependrà de les seues unitats o grups de classe: centres de 21 unitats fins a un màxim de 3 projectes; 2 projectes, els centres entre 20 i 9 unitats; 1 projecte, els centres de 8 unitats o menys.
  
A) Centres que volen realitzar un nou projecte:
  
Podran participar en este programa els centres públics i privats de la Comunitat Valenciana, que estiguen associats amb centres de dos països, com a mínim, i que impartisquen els ensenyaments següents: Educació Infantil, Educació Primària, Educació Secundària, Formació Professional, BUP, COU, Arts Aplicades, Oficis Artístics i Ceràmica, Educació d'Adults, Art Dramàtic, Dansa, Música i Turisme.
  
B) Centres que presenten sol·licitud de renovació:
  
Podran presentar renovació de candidatura els centres públics i privats de la Comunitat Valenciana, que estan realitzant projectes aprovats en les convocatòries de novembre de 1997 i 1998.
  
Quarta. Documentació que cal presentar (original i 2 còpies)
  
A) Centres que volen realitzar un nou projecte:
  
1. Ajudes per a projectes
  
1.1. Per als centres coordinadors:
  
a) Formulari de sol·licitud que figura a continuació d'este annex I com a model A: Centres Coordinadors, acompanyat de la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en Internet: http://www.oei.es/socrates.htm
  
b) Les dades bancàries del centre, segons el model B que figura a continuació d'este annex I.
  
c) Aprovació del projecte pel Consell Escolar, o per l'òrgan de govern competent segons el model C que figura a continuació d'este annex I.
  
d) Carta de compromís dels socis, segons el model D que figura a continuació d'este annex I.
  
e) Certificat del director/a del centre on s'indique el professorat implicat en el projecte i les matèries o àrees que impartix, segons el model E que figura a continuació d'este annex I.
  
1.2. Per als centres associats:
  
a) Formulari de sol·licitud que figura a continuació d'este annex I com a model F: Centres Associats, acompanyat de la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en Internet: http://www.oei.es/socrates.htm.
  
b) Còpia del projecte presentat pel centre coordinador.
  
c) Documents b), c) i e) d'esta base quarta 1.1.
  
2. Ajudes per a visites preparatòries.
  
a) Formulari de sol·licitud que figura a continuació d'este annex I com a model G: Visites Preparatòries, acompanyat de la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en Internet: http://www.oei.es/socrates.htm.
  
b) Els documents b), c) i d) que figuren en esta base quarta 1.1
  
c) Certificat del director/a del centre on s'indique que la visita està dins de les activitats del centre, segons el model H que figura a continuació d'este annex I.
  
B) Centres que ja participen en un projecte de Comenius 1
  
1. Sol·licitud de renovació
  
Hauran de presentar el formulari de sol·licitud que figura a continuació d'este annex I com a model I: Sol·licitud de Renovació, acompanyat de la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en Internet: http://www.oei.es/socrates.htm.
  
2. Visites d'estudi i intercanvi de professorat
  
a) Formulari de sol·licitud que figura a continuació d'este annex I com a models J: Visites d'estudi i K: intercanvi de professorat respectivament, acompanyat de la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en Internet: http://www.oei.es/socrates.htm.
  
b) El document b), d'esta base quarta, 1.1
  
c) Certificat del director/a del centre on s'indique que l'activitat està dins de les programades del centre, segons el model H que figura a continuació d'este annex I.
  
Quinta. Termini i forma de presentació de les sol·licituds
  
1. El termini per a la presentació de les sol·licituds d'ajudes a nous projectes finalitza el 2 de novembre de 1999 per als projectes que es realitzen entre l'1 de març del 2000 i el 31 de juliol del 2001, i l'1 de març del 2000 per als projectes que es realitzen entre l'1 de setembre del 2000 i el 30 de juny del 2001.
  
2. El termini per a la presentació de les sol·licituds de renovació d'ajudes a projectes finalitza el 2 de novembre de 1999, per als projectes aprovats en les convocatòries de novembre de 1997 i novembre de 1998, i l'1 de març del 2000 per als projectes aprovats en les convocatòries de març de 1998 i març de 1999.
  
3. Les sol·licituds per a les visites preparatòries, hauran de presentar-se abans de l'1 de març del 2000, per a les que es realitzen entre l'1 de maig i el 30 d'octubre de 2000; abans del 20 de juny del 2000 per a visites entre l'1 d'agost i el 30 d'octubre de 2000; abans del 20 d'octubre de 2000 per a les visites que es realitzen entre l'1 de desembre de 2000 i el 28 de febrer de 2001.
  
4. Les sol·licituds de les visites d'estudi i intercanvi de professorat, previstes en el pla de treball del projecte, es presentaran tres mesos abans de la realització de l'activitat.
  
5. Les sol·licituds per a intercanvi de professors que tinguen com a objectiu establir un nou projecte, el tema del qual ha de ser clarament definit i ha d'emanar del contingut de l'intercanvi recíproc, es presentaran tres mesos abans de la realització de l'activitat.
  
6. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística. Av. Campanar 32 € 46276 València.
  
7. Les sol·licituds es presentaran en el Registre General de la Conselleria de Cultura, Educació i Ciència, Av. Campanar, 32. 46321 València, o per qualssevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Cas que s'opte per presentar les sol·licituds en una oficina de correus es farà en un sobre obert perquè la sol·licitud siga segellada i datada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar per fax el lloc de presentació a la Direcció General d'Ordenació i Innovació Educativa i Política Lingüística, (fax 33 157 1755).
  
Sexta. Selecció de les sol·licituds
  
1. Projectes Educatius Europeus.
  
Els projectes seran seleccionats conforme als criteris següents:
  
1.1. Criteris prioritaris:
  
Es concedirà prioritat als projectes que presenten centres que tinguen poca experiència en el treball de projectes transnacionals i que no hagen rebut anteriorment una ajuda comunitària per la mateixa finalitat, o que tinguen concedida ajuda per al desplegament de projectes de compensació educativa, en la convocatòria corresponent.
  
1.2. Criteris addicionals:
  
A) Centres que volen realitzar un nou projecte:
  
a) Contribució del projecte al desenrotllament i la promoció de la igualtat d'oportunitats entre l'alumnat dels dos sexes i entre homes i dones: 1 punt
  
b) Contribució a la integració de l'alumnat amb necessitats educatives especials: 1 punt
  
c) Integració efectiva del projecte en el Projecte Educatiu del Centre i en el Projecte Curricular de l'etapa corresponent: fins a 2 punts
  
d) Multidisciplinarietat del projecte: fins a 1 punt
  
e) Pla de treball (objectius, avaluació i realització): fins a 1 punt
  
f) Efecte multiplicador (estratègies per a la difusió del projecte): fins a 1 punt
  
g) Caràcter innovador del projecte: fins a 1 punt
  
h) Utilització real de les noves tecnologies o l'ensenyament a distància: fins a 1 punt
  
i) Repercussió del projecte en la millora de la qualitat de l'ensenyament del centre: fins a 1 punt
  
B) Renovació de les candidatures dels centres que ja participen en un projecte Comenius 1
  
a) Contribució del projecte al desenrotllament i la promoció de la igualtat d'oportunitats entre l'alumnat dels dos sexes i entre homes i dones: fins a 1 punt
  
b) Contribució a la integració de l'alumnat amb necessitats educatives especials fins a 1 punt
  
c) Integració efectiva del projecte en el Projecte Educatiu del Centre i en el Projecte Curricular de l'etapa corresponent: fins a 1 punt
  
d) Multidisciplinarietat real del projecte: fins a 1 punt
  
e) Pla de treball (objectius, avaluació i realització): fins a 1 punt
  
f) Resultats de l'efecte multiplicador proposat: fins a 1 punt
  
g) Caràcter innovador del projecte: fins a 1 punt
  
h) Repercussió del projecte en la millora de la qualitat de l'ensenyament del centre: fins a 1 punt
  
i) Informe de la Comissió de Seguiment: fins a 2 punts
  
2. Visites Preparatòries
  
- Viabilitat del projecte: fins a 3 punts
  
- Contribució de la visita a la proposta del projecte: fins a 3 punts
  
3. Les visites d'estudi i l'intercanvi del professorat, se seleccionaran després de la seua valoració en funció dels objectius del projecte, i se subvencionaran atenent a la viabilitat pressupostària.
  
Sèptima. Resolució de la convocatòria.
  
Elevada la proposta de seleccionats per la Comissió de Selecció, la Direcció General d'Ordenació i Innovació Educativa i Política Lingüística, aprovarà la relació provisional dels projectes seleccionats i la farà pública en el tauler d'anuncis de la Conselleria de Cultura, Educació i Ciència, en el de les direccions territorials de Cultura i Educació i en el dels CEFIRE, en els terminis que s'indiquen a continuació:
  
Publicada la relació provisional, s'obrirà un termini de 8 dies naturals per a reclamar. Estudiades les reclamacions, la Comissió de Selecció elevarà proposta al director general d'Ordenació i Innovació Educativa i Política Lingüística, que resoldrà la convocatòria per delegació del conseller de Cultura, Educació i Ciència
  
En la resolució definitiva s'especificaran els projectes seleccionats i la quantitat assignada; els projectes no seleccionats i la causa.
  
La resolució definitiva serà publicada en el Diari Oficial de la Generalitat Valenciana i es comunicarà a l'Agència Nacional Sòcrates a efectes de tramitació.
  
Octava. Coordinació i assessorament
  
Cada projecte tindrà un coordinador, que també assumirà les funcions relatives a la gestió i l'administració dels recursos assignats, representant a l'equip docent participant.
  
Els CEFIRE i la Inspecció d'Educació oferiran, en l'àmbit de les seues competències, assessorament per a l'elaboració i el desenrotllament dels projectes, sense perjudici de la col·laboració que s'obtinga de l'administració educativa o d'altres entitats.
  
Novena. Avaluació i certificació de la participació en els PEE
  
1. Una vegada publicada la resolució definitiva, en cada direcció territorial de Cultura i Educació es constituirà una Comissió per a avaluar el desenrotllament i la continuïtat de cada projecte, conforme al model que facilitarà a este efecte la Direcció General d'Ordenació i Innovació Educativa i Política Lingüística.
  
2. La mencionada Comissió estarà formada pels membres que integren la Comissió de Selecció prevista en l'apartat tercer d'esta ordre, i que corresponguen a la direcció territorial, a la qual s'incorporarà un Inspector d'Educació nomenat pel director territorial corresponent. Presidirà la comissió el subdirector d'Educació o la persona que l'haja substituït, i actuarà com a secretari el director/a o assessor/a del CEFIRE.
  
3. La Comissió podrà sol·licitar a la Inspecció d'Educació o als CEFIRE, segons corresponga, la informació complementària que considere necessària per a la correcta avaluació del projecte.
  
4. En finalitzar cada any, una vegada realitzada l'avaluació corresponent, la Comissió emetrà un informe que inclourà necessàriament:
  
a) La relació del professorat que ha participat en el projecte, a l'efecte de l'expedició dels certificats acreditatius corresponents. El nombre d'hores que se certificaran podrà oscil·lar entre un màxim de 50 hores i un mínim de 30 a criteri de la Comissió d'Avaluació.
  
b) Les actes d'assistència firmades, on constarà el DNI dels participants en les reunions de treball i en les activitats de formació realitzades; i, en el seu cas, la relació dels professionals o institucions que han impartit o coordinat la formació
  
5. L'informe de la comissió es trametrà a la Direcció General d'Ordenació i Innovació Educativa i Política Lingüística abans del 30 de setembre del 2001.
  
Deu. Justificació i percepció de l'ajuda
  
1. L'Agència Nacional Sòcrates enviarà un contracte a cada un dels centres, els projectes dels quals hagen sigut definitivament aprovats. El contracte haurà de ser firmat i enviat a l'Agència Nacional Sòcrates i una còpia a la Direcció General d'Ordenació i Innovació Educativa i Política Lingüística.
  
2. El pagament efectiu de l'ajuda el farà als centres l'Agència Nacional Sòcrates, una vegada haja rebut el contracte a què fa referència l'apartat anterior.
  
3. Els beneficiaris de l'ajuda estaran obligats a:
  
a) Comunicar, en el seu cas, l'obtenció de subvencions o ajudes per a la mateixa finalitat de qualsevol administració o ens públics o privats nacionals o internacionals.
  
b) Comunicar qualsevol alteració de les condicions per les quals es va concedir l'ajuda, i demanar autorització per a canviar les dates de realització de les activitats.
  
c) Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents.
  
d) Justificar la correcta inversió de l'ajuda rebuda, enviant la memòria econòmica (acompanyada dels justificants originals corresponents) a l'Agència Nacional Sòcrates, conforme als termes i terminis fixats en el contracte corresponent.
  
e) Enviar a la Direcció General d'Ordenació i Innovació Educativa i Política Lingüística la documentació següent:
  
- Una memòria pedagògica.
  
- Còpia de la memòria econòmica
  
Les dates d'enviament per als projectes serà fins al 30 de setembre del 2001. En el cas de les visites preparatòries, visites d'estudis i intercanvi de professors, la data serà 20 dies després de finalitzada l'activitat.
  
4. La falta de justificació de l'ajuda percebuda comportarà el reintegrament de la quantitat no justificada i dels interessos de demora, sense perjudici de les responsabilitats administratives en què poguera incórrer la persona beneficiària conforme disposen la vigent Llei General Pressupostària i la normativa comunitària.
  
Model A
  
Programa Comenius. Acció 1
  
Formulari de sol·licitud per a centres coordinadors
  
Dades del centre coordinador
  
Nom del centre codi
  
directora/director del centre DNI
  
Adreça
  
C. Postal Localitat
  
Província Tel. Fax
  
Correu electrònic
  
Nombre d'unitats o grups de classe
  
Títol del Projecte
  
Responsable del Projecte DNI
  
Càrrec que ocupa la persona responsable del projecte
  
Dades dels centres associats (si hi ha més de dos centres associats, adjuntar les seues dades en un altre full)
  
Nom del centre
  
Nom de la directora/del director
  
Nom del responsable
  
Adreça
  
C. postal Localitat País
  
Tel. Fax Correu electrònic
  
Nom del centre
  
Nom de la directora/del director
  
Nom del responsable
  
Adreça
  
C. postal Localitat País
  
Tel. Fax Correu electrònic
  
Hi ha alguna institució que assessore el projecte-
  
En cas afirmatiu, indicar-la:
  
CEFIRE :
  
Assessoria:
  
Inspecció d'Educació:
  
D'altres:
  
, d de 1999
  
La directora / El director del centre coordinador
  
Firmat:
  
CONSELLERIA DE CULTURA, EDUCACIÓ I CIÈNCIA.
  
Direcció General d'Ordenació i Innovació Educativa i Política Lingüística.
  
Av. Campanar, 32. 46930 València
  
Model B
  
Dades bancàries
  
Nom del banc
  
c/C (20 dígits)
  
Adreça:
  
Segell del centre
  
Model C
  
Certificat d'aprovació del projecte Comenius 1
  
Sr./Sra.
  
director/a del centre: Codi:
  
CERTIFIQUE:
  
Que dins de les activitats del centre del curs........../.......... es preveu la realització del Projecte Educatiu Europeu (PEE) en el marc del programa Sòcrates, Comenius, Acció 1, titulat:............................................................., que té l'aprovació dels òrgans competents.
  
I, perquè conste on convinga i als efectes oportuns, lliure este certificat.
  
, d de .
  
Firmat:
  
Model D
  
Carta de compromís dels socis. Comenius 1
  
Sr/Sra.
  
director/a del centre: CODI
  
Confirme la meua participació en el projecte titulat:
  
que es realitza en el marc del programa Comenius, Acció 1, associació de centres escolars, amb el seu centre:
  
Data:
  
Firmat:
  
Model E
  
Certificat del director/a del centre sobre el professorat implicat
  
Sr/Sra.
  
director/a del centre: Codi
  
CERTIFIQUE
  
Que els següents professors i professores d' este centre tenen intenció de participar en la realització del PEE titulat:
  
Nom i cognoms Matèria
  
I, perquè conste on convinga i als efectes oportuns, lliure este certificat.
  
, d de
  
Firmat:
  
Model F
  
Formulari de sol·licitud per a centres associats. Comenius 1
  
Dades del centre associat de la Comunitat Valenciana
  
Nom del centre CODI
  
directora/director del centre DNI
  
Adreça
  
C. postal Localitat Província
  
Tel. Fax Correu electrònic
  
Nombre d'unitats o grups de classe
  
Títol del projecte
  
Responsable del projecte DNI
  
Càrrec que ocupa
  
Dades del centre coordinador
  
Nom del centre
  
Adreça
  
C. Postal Localitat País
  
Tel. Fax Correu electrònic
  
Nom de la directora /el director
  
Nom de la persona responsable
  
Dades d'altres centres associats (si hi ha més de dos centres associats, afegir les dades en un altre full)
  
Nom del centre
  
Adreça
  
C. Postal Localitat País
  
Tel. Fax Correu electrònic
  
Nom de la directora /el director
  
Nom de la persona responsable
  
Nom del centre
  
Adreça
  
C. Postal Localitat País
  
Tel. Fax Correu electrònic
  
Nom de la directora /el director
  
Nom de la persona responsable
  
Hi ha alguna institució que assessore el projecte-
  
En cas afirmatiu, indicar-la
  
CEFIRE:
  
Assessoria:
  
Inspecció d'Educació:
  
D'altres:
  
Data:
  
La directora / El director del centre associat
  
Firmat:
  
CONSELLERIA DE CULTURA, EDUCACIÓ I CIÈNCIA.
  
Direcció General d'Ordenació i Innovació Educativa i Política Lingüística. Av. Campanar, 32. 46909 València
  
Model G
  
Formulari de sol·licitud de visites preparatòries. Comenius 1
  
Dades del centre de la Comunitat Valenciana
  
Nom del centre
  
Títol del projecte
  
director del centre DNI
  
Responsable del projecte DNI
  
Adreça
  
C. Postal Localitat
  
Província Tel. Fax
  
Nombre de professors que participaran en la visita
  
Dades del centre estranger
  
Nom del centre
  
Títol del projecte
  
director del centre
  
Responsable del projecte
  
Adreça
  
C. Postal Localitat
  
País Tel. Fax
  
Dates de realització de la visita:
  
Data:
  
La directora / El director del centre
  
Firmat:
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA.
  
Av. Campanar, 32. 46937 València
  
Model H
  
Certificat de la direcció del centre
  
Sr/Sra.
  
director/a del centre Codi:
  
CERTIFIQUE:
  
Que dins de les activitats del centre del curs........../.......... es preveu la realització de:
  
Visita Preparatòria - Visita d'estudis -
  
Intercanvi de professors -
  
del Projecte Educatiu Europeu (PEE), titulat.............................................., que té l'aprovació dels òrgans competents.
  
I perquè conste on convinga i als efectes oportuns, lliure este certificat.
  
, d de
  
Firmat:
  
Model I
  
Programa Comenius. Acció 1
  
Formulari de sol·licitud de renovació de projectes
  
Dades del centre sol·licitant
  
Nom del centre codi
  
director/a del centre DNI
  
Adreça
  
C. Postal Localitat
  
Província Tel. Fax
  
Correu electrònic
  
Títol del Projecte
  
Núm de contracte
  
Responsable del Projecte DNI
  
Càrrec que ocupa la persona responsable del projecte
  
Dades dels altres centres (si hi ha més de dos centres associats, adjuntar les seues dades en un altre full)
  
Nom del centre
  
Nom de la directora/del director
  
Nom del responsable
  
Adreça
  
C. postal Localitat País
  
Tel. Fax Correu electrònic
  
Nom del centre
  
Nom de la directora/del director
  
Nom del responsable
  
Adreça
  
C. postal Localitat País
  
Tel. Fax Correu electrònic
  
Nom del centre coordinador
  
Hi ha alguna institució que assessore el projecte-
  
En cas afirmatiu, indicar-la:
  
CEFIRE :
  
Assessoria:
  
Inspecció d'Educació:
  
D'altres:
  
Data:
  
La directora / El director del centre sol·licitant
  
Firmat:
  
CONSELLERIA DE CULTURA, EDUCACIÓ I CIÈNCIA.
  
Direcció General d'Ordenació i Innovació Educativa i Política Lingüística.
  
Av. Campanar, 32. 46786 València
  
Model J
  
Programa Comenius. Acció 1
  
Formulari de sol·licitud per a visites d'estudi.
  
Dades del centre de la Comunitat Valenciana
  
Nom del centre
  
Títol del projecte
  
Núm de contracte
  
director/a del centre DNI
  
Responsable del projecte DNI
  
Adreça
  
C. Postal Localitat
  
Província Tel. Fax
  
Nom i cognoms dels professors que realitzaran la visita
  
Dades del centre estranger
  
Nom del centre
  
Títol del projecte
  
director/a del centre
  
Responsable del projecte
  
Adreça
  
C. Postal Localitat
  
País Tel. Fax
  
Dates de realització de la visita:
  
Data:
  
La directora / El director del centre
  
Firmat:
  
CONSELLERIA DE CULTURA, EDUCACIÓ I CIÈNCIA.
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA.
  
Av. Campanar, 32. 46000 València
  
Model K
  
Programa Comenius. Acció 1
  
Formulari de sol·licitud per a intercanvi de professorat.
  
Dades del centre de la Comunitat Valenciana
  
Nom del centre
  
Títol del projecte
  
Núm de contracte
  
director/a del centre DNI
  
Responsable del projecte DNI
  
Adreça
  
C. Postal Localitat
  
Província Tel. Fax
  
Nom del professor/a que realitzarà l'intercanvi
  
Dades del centre estranger
  
Nom del centre
  
Títol del projecte
  
director/a del centre
  
Responsable del projecte
  
Adreça
  
C. Postal Localitat
  
País Tel. Fax
  
Dates de realització de l'intercanvi:
  
Data:
  
La directora / El director del centre associat
  
Firmat:
  
CONSELLERIA DE CULTURA, EDUCACIÓ I CIÈNCIA.
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA.
  
Av. Campanar, 32 € 46556 València
  
Annex II
  
Comenius 3.2
  
Comenius, Acció 3.2. Beques individuals de participació en activitats i cursos de formació contínua europea.
  
Primera. Objectiu
  
En el marc de l'Acció 3 de Comenius, que promou l'actualizació i la millora de les competències del personal educatiu, l'Acció 3.2 està destinada a afavorir la participació en cursos de formació contínua del mencionat personal dins de projectes transnacionals, oferint l'oportunitat de comprovar el contingut, la qualitat i la viabilitat dels mòduls i materials de formació contínua desenrotllats en l'Acció 3.1 de Comenius.
  
Els detalls sobre tots els cursos que poden beneficiar-se del finançament en el marc de l'Acció 3.2 de Comenius es fan públics en un Catàleg de Cursos actualitzat i publicat cada dos anys atenent les dates de realització de cursos i activitats. Esta convocatòria recull el catàleg que inclou els cursos i activitats que es realitzaran entre l'1 de març del 2000 i el 31 de desembre del 2000.
  
El catàleg dels cursos es farà públic en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE. També es podrà consultar en Internet:
  
http://europa.eu.int/en/comm/dg22/socrates/comenius/site/index1-99.html
  
Segona. Quantia de les ajudes
  
Dins l'Acció Comenius 3.2, s'oferixen ajudes per part de la Comissió Europea, a través de l'Agència Nacional Sòcrates, que seran de fins 1.500 euros, per a contribuir a cobrir les despeses de viatge, dietes o altres despeses, en especial les taxes d'inscripció pagades pels participants que assistisquen a cursos de formació contínua europea. La quantitat atorgada dependrà de la naturalesa i de la duració del curs i també de les despeses de viatge.
  
Tercera. Requisits dels candidats i de les candidates
  
1. Pertànyer a una de les categories de personal corresponent a l'activitat/curs de formació contínua específic per al qual sol·liciten l'ajuda.
  
2. Realitzar la seua activitat en l'àmbit de competències de la Comunitat Valenciana.
  
Quarta. Documentació que cal presentar, original i 2 còpies de:
  
a) El formulari de sol·licitud A que s'adjunta a este annex II, que es completarà amb la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els CEFIRE i que també es troba disponible en INTERNET: http://www.oei.es/socrates.htm. Es podran sol·licitar fins un màxim de tres cursos. Per a cada un d'ells es presentarà un formulari.
  
b) Document acreditatiu de la identitat del sol·licitant.
  
c) Acreditació de la competència lingüística operativa en la llengua de treball del curs.
  
d) Projecte sobre les estratègies per a difondre els resultats obtinguts en l'activitat o en el curs corresponent.
  
e) Declaració jurada de no haver rebut cap ajuda comunitària amb anterioritat.
  
f) En el seu cas, certificació oficial de la minusvalidesa al·legada
  
g) Relació numerada dels documents que aporta. Es valorarà només allò que s'acredite documentalment.
  
Quinta. Termini i forma de presentació de les sol·licituds
  
1. Termini de presentació de sol·licituds: El termini per a presentar sol licituds finalitza el dia 20 d'octubre de 1999.
  
2. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística, Av. de Campanar, 32, 46185 €València.
  
Les sol·licituds es presentaran en el Registre General de la Conselleria de Cultura, Educació i Ciència, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Cas que s'opte per presentar les sol·licituds en una oficina de correus es farà en un sobre obert perquè la sol·licitud siga segellada i datada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar per fax el lloc de presentació a la Direcció General d'Ordenació i Innovació Educativa i Política Lingüística (fax 96 386 61 74).
  
Sexta. Selecció de candidats i candidates
  
Totes les sol·licituds seran baremades conforme al perfil definit en cada curs, que serà excloent, i atenent els següents criteris:
  
1. Criteris prioritaris.Tindran prioritat els candidats i les candidates:
  
a) que no hagen tingut una ajuda comunitària anteriorment.
  
b) que tinguen una bona competència lingüística operativa en la llengua de treball del curs.
  
c) persones amb algun tipus de minusvalidesa.
  
2. Criteris addicionals:
  
a) Adequació i viabilitat del projecte presentat per a la difusió de l'experiència: fins a 5 punts
  
b) Relació directa de les funcions professionals que realitza el candidat o la candidata amb el tema del curs sol·licitat: fins a 4 punts
  
c) Centres situats en zones rurals o desfavorides per diverses raons socioeconòmiques: 1 punt.
  
Sèptima. Resolució de la convocatòria
  
1. Elevada la proposta dels seleccionats i seleccionades per la Comissió de Selecció, la Direcció General d'Ordenació i Innovació Educativa i Política Lingüística, aprovarà la relació provisional dels candidats i candidates seleccionats i la farà pública dins del mes següent a la finalització del termini de presentació de sol·licituds, en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE.
  
2. Publicada la relació provisional, s'obrirà un termini de 10 dies naturals per a reclamar. Estudiades les reclamacions, la Comissió de Selecció elevarà proposta al director general d'Ordenació i Innovació Educativa i Política Lingüística, que resoldrà la convocatòria per delegació del conseller de Cultura, Educació i Ciència
  
3. La Direcció General d'Ordenació i Innovació Educativa i Política Lingüística publicarà en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE la relació definitiva de les sol·licituds baremades i la comunicarà a l'Agència Nacional Sòcrates que farà la selecció atenent la quota establida per comunitats autònomes.
  
4. La selecció definitiva dels candidats i candidates serà publicada en el Diari Oficial de la Generalitat Valenciana.
  
Octava. Acceptacions i renúncies
  
En els vint dies naturals següents a la publicació en el Diari Oficial de la Generalitat Valenciana de la selecció definitiva, les persones seleccionades hauran de comunicar a la Direcció General d'Ordenació i Innovació Educativa i Política Lingüística la seua acceptació o renúncia, fent constar, en el seu cas, qualsevol canvi en les seues dades o en les de l'activitat sol·licitada.
  
Cas de no rebre cap notificació per part de la persona beneficiària en el termini indicat, s'entendrà que renuncia a l'ajuda.
  
Novena. Justificació i percepció de l'ajuda
  
1. L'Agència Nacional Sòcrates enviarà un contracte a les persones beneficiàries, que el tornaran firmat a la mateixa Agència Nacional Sòcrates i una còpia a la Direcció General d'Ordenació i Innovació Educativa i Política Lingüística.
  
2. El pagament de l'import de l'ajuda es farà als interessats per part de l'Agència Nacional Sòcrates.
  
3. Les persones beneficiàries de l'ajuda estaran obligades a:
  
a) Comunicar, en el seu cas, l'obtenció de subvencions o ajudes per a la mateixa finalitat de qualsevol administració o ens públics o privats nacionals o internacionals.
  
b) Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents.
  
c) Justificar la correcta inversió de l'ajuda rebuda, enviant la memòria econòmica (acompanyada dels justificants originals corresponents) a l'Agència Nacional Sòcrates, conforme als termes i terminis fixats en el contracte corresponent.
  
d) Enviar a la Direcció General d'Ordenació i Innovació Educativa i Política Lingüística dins dels 20 dies següents a la finalització de les activitats:
  
- Una memòria pedagògica.
  
- Còpia de la memòria econòmica
  
- Fotocòpia compulsada del certificat d'assistència al curs en què s'especifiquen les dates de realització i el nombre d'hores lectives,
  
4. La falta de justificació de l'ajuda percebuda, segons disposa la convocatòria, comportarà el reintegrament de la quantitat no justificada i dels interessos de demora, sense perjudici de les responsabilitats administratives en què poguera incórrer la persona beneficiària conforme disposen la vigent Llei General Pressupostària i la normativa comunitària.
  
Deu. Retirada de documents
  
Una vegada publicada la resolució definitiva i finalitzats els terminis per a la interposició de recursos, les persones interessades o autoritzades disposaran de tres mesos per a poder retirar de la Direcció General d'Ordenació i Innovació Educativa i Política Lingüística la documentació presentada.
  
Model A
  
Comenius 3.2
  
Formulari de sol·licitud
  
I. Informació personal.
  
Cognoms
  
Nom DNI
  
Unitat administrativa/Centre Codi
  
Adreça
  
Localitat i codi postal
  
Telèfon telefax
  
Correu electrònic
  
Adreça particular
  
Localitat i codi postal
  
Telèfon particular
  
II. Coneixement d'idiomes
  
Idiomes Nivell de coneixements
  
 Molt bo Bo Escàs
  
III. Informació professional.
  
Nivell educatiu en què realitza la seua activitat professional.
  
Càrrec què ocupa en l'actualitat
  
¿Quines són les seues funcions principals en relació amb el curs sol·licitat-
  
¿Ha rebut cap ajuda comunitària amb anterioritat- Si la resposta és afirmativa, per favor, indique el país i l'any.
  
(Data) (Firma)
  
CONSELLERIA DE CULTURA, EDUCACIÓ I CIÈNCIA.
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA
  
Av. Campanar, 32. 46931 Valencia
  
Annex III
  
Lingua, Acció E. Projectes Educatius Conjunts per a l'aprenentatge de llengües.
  
Primera. Objectiu
  
Dins del Programa Sòcrates, l'Acció E de Lingua té com a objectiu afavorir la motivació i la capacitat dels joves per a comunicar-se en llengües estrangeres.
  
Per aconseguir este propòsit, es promouen els intercanvis de l'alumnat en el marc d'un Projecte Educatiu Conjunt (PEC) entre centres escolars de diferents estats membres de la Unió Europea.
  
Un PEC és un projecte emprés conjuntament per grups de joves matriculats en institucions associades de, com a mínim, dos països elegibles per a participar en l'Acció E de Lingua. El seu element principal no és l'ensenyament formal de la llengua com a tal, sinó l'aprenentatge de la llengua com a instrument de treball sobre altre tema educatiu; per tant, la multidiciplinaritat és una característica fonamental del PEC, que ha d'estar inclós en el projecte educatiu i en el projecte curricular corresponent i figurar en la programació general anual del centre.
  
L'intercanvi entre els grups participants en el projecte representarà un element essencial del PEC, però no serà l'únic. L'estada en el centre associat i la visita recíproca representaran períodes de treball enriquidors, durant els quals l'alumnat col·labora en el projecte utilitzant una llengua estrangera com a mitjà de comunicació i aprenentatge. Els joves que no puguen participar en l'intercanvi hauran de col·laborar en altres aspectes del PEC.
  
L'Acció E de Lingua concedix ajudes de la Comissió Europea, a través de l'Agència Nacional Sòcrates, no superiors al 50% del cost total del projecte, llevat de circumstàncies especials, i la seua finalitat és contribuir a les despeses originades durant la realització de l'intercanvi. En el supòsit que hi haja alguna de les circumstàncies (desavantatges a causa de la localització geogràfica dins de l'Estat membre, d'una minusvàlua dels joves participants, de situacions socioeconòmiques especials o projectes que incloguen una de les llengües comunitàries menys utilitzades i ensenyades), podran preveure's ajudes que arriben fins al 75% del cost del projecte.
  
Les ajudes serviran per a sufragar les despeses de viatge d'alumnat i professorat espanyol fins al país d'acollida, les primes de l'assegurança que haja de concertar el centre espanyol, les despeses derivades de l'elaboració del projecte i sols en casos excepcionals, les despeses d'allotjament en el país estranger.
  
Igualment, i per tal de facilitar els acords de col·laboració entre els centres i la preparació adequada del projecte, es concedixen ajudes al professorat responsable per a la realització de visites preparatòries a un centre associat d'un altre estat dels elegibles per a participar en Lingua, Acció E.
  
El Manual dels Projectes Educatius Conjunts conté més informació sobre el concepte del PEC, i també les recomanacions en matèria d'organització pràctica. El manual recull l'experiència de projectes anteriors subvencionats per Lingua i es pot sol·licitar a la direcció territorial de Cultura i Educació corresponent o consultar en INTERNET: http://europa.eu.int/en/comm/dg22/socrates/lingua/jep.html.
  
Els centres que desitgen participar en un PEC hauran de determinar, en primer lloc, un centre amb el qual associar-se d'altre país participant. En la base de dades PartBase de Sòcrates per a la búsqueda d'associats, els centres podran tant sol·licitar associats dels ja existents, com incloure informació sobre el propi centre, els alumnes/formadors i les seues idees sobre el projecte. Es pot accedir a la base de dades PartBase a través d'INTERNET: http://partbase.eupro.se/. La Direcció General d'Ordenació i Innovació Educativa i Política Lingüística , pot assessorar sobre altres possibilitats de trobar socis.
  
Segona. Modalitats i quantia de les ajudes
  
A) Visites preparatòries. Hauran de complir les condicions següents:
  
1. Es faran a un dels països elegibles per a participar en l'Acció Lingua E que desitge establir relacions educatives conduents a l'organització d'un Projecte Educatiu Conjunt (PEC) i un posterior intercanvi de joves i que haja confirmat per escrit el seu acord per a rebre el professorat espanyol.
  
2. Les ajudes que es reben serviran per a sufragar les despeses de viatge, estada, prima d'assegurança d'accidents i preparació de materials. L'import normal de l'ajuda no serà superior a 1000 ecus per persona.
  
3. La duració serà com a màxim de set dies.
  
B) Intercanvis bilaterals d'alumnat. Hauran de complir les condicions següents:
  
1. Realitzar-se en període lectiu dels centres d'acollida.
  
2. Comptar amb el compromís exprés, per escrit, de les autoritats dels centres associats.
  
3. Basar-se en la reciprocitat, de forma que l'alumnat dels dos centres tinga l'oportunitat de realitzar la seua part del projecte en el centre del país associat.
  
4. La duració mínima de l'activitat per a cada un dels grups en el país associat serà de catorze dies (inclòs el viatge).
  
5. L'intercanvi tindrà lloc dins de la localitat en què el centre associat estiga ubicat.
  
6. Els participants hauran de residir en els domicilis de l'alumnat receptor, llevat de circumstàncies excepcionals, que hauran de ser justificades.
  
7. El grup estarà format, com a mínim, per deu alumnes i un professor o professora, i s'ajustaran a este mòdul els grups superiors. En grups mixtos, podrà participar un professor i una professora.
  
8. Per a la realització d'un intercanvi de grups d'alumnes es podrà rebre les ajudes següents:
  
a) ajudes per a despeses de viatge, dietes del professorat acompanyant i prima d'assegurança d'accidents, que tindran una dotació màxima de 1.000 euros per professor o professora.
  
b) ajudes per a l'alumnat participant, que inclouran les despeses de preparació i desenrotllament de l'intercanvi (viatge, assegurança i, si és el cas, preparació lingüística) i que estaran determinades segons els mòduls per països de l'intercanvi:
  
- Portugal i França, fins a un màxim de 125 euros per alumne o alumna.
  
- Bèlgica, Països Baixos i Luxemburg, fins a un màxim de 157 euros per alumne o alumna.
  
- Regne Unit, Itàlia, Alemanya, Àustria, Dinamarca i Liechtenstein, fins a un màxim de 188 euros per alumne o alumna.
  
- Irlanda, Islàndia, Noruega, Suècia, Finlàndia i Grècia, fins a un màxim de 200 euros per alumne o alumna.
  
- països associats d'Europa Central i Oriental i Xipre (que tinguen firmat el corresponent acord de cooperació), fins a un màxim de 150 euros per alumne o alumna.
  
En circumstàncies excepcionals, que hauran de ser justificades, es podrà concedir una ajuda màxima de 100 euros per alumne o alumna en concepte d'allojament.
  
C) Intercanvi entre tres o més centres, que hauran de complir els següents requisits:
  
1. L'intercanvi haurà d'entendre's com la reunió en un mateix lloc (normalment un dels centres participants), de grups d'alumnes de centres educatius de més de dos països de la Unió Europea.
  
2. Es realitzarà després d'haver fet un treball previ en cada un dels centres escolars sobre un mateix tema, per a afavorir la posada en comú dels temes treballats i la millora de la capacitat lingüística de l'alumnat.
  
3. El compromís exprés de les autoritats educatives de cada un dels centres associats, la integració del PEC en el projecte educatiu, en el projecte curricular i en la programació general anual del centre, la duració de l'activitat, allotjament, nombre de participants, partides econòmiques susceptibles de ser finançades i quantia de l'ajuda que es pot concedir, seran els indicats per als intercanvis bilaterals en la lletra B d'esta segona base.
  
Tercera. Requisits dels participants
  
Podran sol·licitar estes ajudes els centres docents, tant públics com privats, que realitzen la seua activitat en l'àmbit competencial de la Generalitat Valenciana i que impartisquen els ensenyaments següents: Educació Secundària (2n cicle), Batxillerat, BUP, COU, Formació Professional, Cicles Formatius de Formació Professional Específica, ensenyaments artístics, ensenyament d'idiomes, Educació Permanent d'Adults, conservatoris de música.
  
Quarta. Documentació que cal presentar (original i 2 còpies)
  
A) Per a les visites preparatòries
  
1 Formulari que figura com a model A d'este annex III.
  
2. Formulari de candidatura per a les Visites Preparatòries (Lingua, Acció E), que es troba disponible en INTERNET: http//www.oei.es/socrates.htm i que també pot ser sol·licitat a la Conselleria de Cultura, Educació i Ciència, les direccions territorials de Cultura i Educació i els CEFIRE.
  
3. Aprovació de l'òrgan competent (Consell Escolar, en el cas dels centres mantinguts amb fons públics).
  
4. Comunicació del centre estranger acceptant la visita del professorat espanyol.
  
5. Projecte en el qual s'incloga una descripció de les activitats que es realitzaran en relació a la proposta posterior del PEC.
  
B) Per als intercanvis d'alumnat
  
1. Formulari que figura com a model B d'este annex III.
  
2. Formulari de candidatura dels Projectes Educatius Conjunts per a l'aprenentatge de llengües (PEC), que es troba disponible en INTERNET: http//www.oei.es/socrates.htm i que també pot ser sol·licitat a la Conselleria de Cultura, Educació i Ciència, les direccions territorials de Cultura i Educació i els CEFIRE.
  
3. Aprovació de l'òrgan competent (Consell Escolar, en el cas dels centres mantinguts amb fons públics).
  
4. Compromís exprés del centre estranger de l'acceptació de la realització del projecte.
  
5. Respecte al component del Projecte que inclou la mobilitat de l'alumnat, els directors o directores dels centres sol·licitants recaptaran les oportunes autoritzacions del pare, mare o tutor, que quedaran arxivades en els centres.
  
6. Projecte en el qual s'incloga una descripció de les activitats que es realitzaran en cadascun dels països participants en el PEC.
  
Quinta. Forma i termini de presentació de les sol·licituds
  
1. Les sol·licituds per a l'obtenció d'ajudes per a Projectes Educatius Conjunts per a l'aprenentatge de llengües (PEC) es presentaran:
  
Data límit de presentació
  
de sol·licituds Dates de realització de l'activitat
  
2 de novembre de 1999 de l'1 de març de 2000 fins el 30 d'abril de 2001
  
1 de març de 2000 de l'1 setembre de 2000 fins el 30 d'abril de 2001
  
2. Les sol·licituds per a l'obtenció d'ajudes per a realitzar visites preparatòries hauran de presentar-se segons el calendari següent:
  
Data límit de presentació
  
 de sol·licituds Dates de realització de l'activitat
  
2 de novembre de 1999 de l'1 de gener de 2000 fins el 30 de setembre de 2000
  
20 de gener de 2000 de l'1 de març de 2000 fins el 30 d'abril de 2001
  
1 de març de 2000 de l'1 de maig de 2000 fins el 30 d'abril de 2001
  
20 de juny de 2000 de l'1 de setembre de 2000 fins el 30 d'abril de 2001
  
2 d'octubre de 2000 de l'1 de desembre de 2000 fins el 30 d'abril de 2001
  
3. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística. Av. Campanar 32 € 46021 València,
  
4. Les sol·licituds es presentaran en el Registre General de la Conselleria de Cultura, Educació i Ciència, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Cas que s'opte per presentar les sol·licituds en una oficina de correus es farà en un sobre obert perquè la sol·licitud siga segellada i datada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar per fax el lloc de presentació a la Direcció General d'Ordenació i Innovació Educativa i Política Lingüística, (fax 48 0751250).
  
Sexta. Selecció de les sol·licituds
  
Els projectes seran seleccionats conforme als següents criteris:
  
1. Criteris prioritaris.Tindran prioritat els centres que:
  
a) tinguen poca experiència en projectes transnacionals i no hagen rebut anteriorment una ajuda comunitària per a la mateixa finalitat.
  
b) tinguen concedida ajuda per al desplegament de projectes de compensació educativa, en la convocatòria corresponent.
  
c) presenten projectes referits a l'ensenyament de les llengües menys difoses i menys ensenyades de la Unió Europea
  
d) presenten projectes que tinguen un enfocament innovador en l'intercanvi pedagògic en l'ensenyament de llengües estrangeres
  
e) presenten un projecte que fomente la igualtat d'oportunitats entre l'alumnat dels dos sexes
  
f) presenten un projecte que es referisca a les necessitats i l'aprenentatge de llengües de les persones desfavorides
  
2. Criteris addicionals :
  
2.1 Projectes
  
a) Integració efectiva del projecte en el Projecte Educatiu del Centre i en el Projecte Curricular corresponent: fins a 2 punts
  
b) Multidisciplinarietat del projecte: fins a 1 punt
  
c) Pla de treball (objectius, avaluació i realització): fins a 1 punt
  
d) Efecte multiplicador (estratègies per a la difusió del projecte): fins a 1 punt
  
e) Utilització real de les noves tecnologies o l'ensenyament a distància: fins a 1 punt
  
f) Repercussió en la motivació i en la capacitat de l'alumnat per a comunicar-se en una llengua estrangera: fins a 1 punt
  
g) Contribució a una millor comprensió de les llengües i cultures que integren el projecte: fins a 1 punt
  
h) Previsió d'elaboració de móduls de formació, guíes o altres instruments didàctics:
  
fins a 1 punt
  
i) Integració de la llengua o llengües en el context cultural del país o països de què es tracte: fins a 1 punt
  
2.2 Visites preparatòries
  
a) Viabilitat del projecte: fins a 3 punts
  
b) Contribució de la visita a la proposta del projecte: fins a 3 punts
  
Sèptima. Resolució de la convocatòria
  
1. Elevada la proposta per la Comissió de Selecció, la Direcció General d'Ordenació i Innovació Educativa i Política Lingüística aprovarà la relació provisional de projectes seleccionats i la farà pública, dins del mes següent a la finalització del termini de presentació de sol·licituds, als taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE. En la mencionada relació provisional es farà constar:
  
a) Sol·licituds seleccionades.
  
b) Suplents per ordre de puntuació.
  
c) Sol·licituds excloses, i la causa.
  
2. Publicada la relació provisional, s'obrirà un termini de deu dies naturals per a reclamar. Estudiades les reclamacions, la Comissió de Selecció elevarà proposta al director general d'Ordenació i Innovació Educativa i Política Lingüística, que resoldrà la convocatòria per delegació del conseller de Cultura, Educació i Ciència.
  
3. La Direcció General d'Ordenació i Innovació Educativa i Política Lingüística publicarà en el Diari Oficial de la Generalitat Valenciana la resolució definitiva de la selecció i la comunicarà a l'Agència Nacional Sòcrates als efectes de tramitació.
  
Octava. Coordinació i assessorament
  
Cada projecte tindrà un coordinador, que també assumirà les funcions relatives a la gestió i l'administració dels recursos assignats, representant l'equip docent participant.
  
Els CEFIRE i la Inspecció d'Educació oferiran, en l'àmbit de les seues competències, assessorament per a l'elaboració i el desenrotllament dels projectes, sense perjudici de la col·laboració que s'obtinga d'altres entitats.
  
Novena. Avaluació i certificació de la participació en els PEC
  
1. Una vegada publicada la resolució definitiva, en cada direcció territorial de Cultura i Educació es constituirà una comissió per a avaluar el desenrotllament i la continuïtat de cada projecte, conforme al model que facilitarà a este efecte la Direcció General d'Ordenació i Innovació Educativa i Política Lingüística.
  
2. La mencionada comissió estarà formada pels membres que integren la Comissió de Selecció prevista en l'apartat tercer d'esta ordre, i que corresponguen a la direcció territorial, a la qual s'incorporarà un/a inspector/a d'Educació nomenat pel director territorial corresponent. Presidirà la comissió el subdirector/a d'Educació o la persona que l'haja substituït, i actuarà com a secretari/a el director/a o assessor/a del CEFIRE.
  
3. La comissió podrà sol·licitar a la Inspecció d'Educació o als CEFIRE, segons corresponga, la informació complementària que considere necessària per a la correcta avaluació del projecte.
  
4. En finalitzar cada any, una vegada realitzada l'avaluació corresponent, la comissió emetrà un informe que inclourà necessàriament:
  
a) la relació del professorat que ha participat en el projecte, a l'efecte de l'expedició dels certificats acreditatius corresponents. El total d'hores que se certificarà podrà oscil·lar entre un màxim de 50 hores i un mínim de 30 a criteri de la comissió d'avaluació.
  
b) Les actes d'assistència firmades, on constarà el nom i DNI dels participants en les reunions de treball i de les activitats de formació realitzades, i, en el seu cas, la relació dels professionals o institucions que han impartit o coordinat la formació.
  
5. L'informe de la comissió es trametrà a la Direcció General d'Ordenació i Innovació Educativa i Política Lingüística abans del 20 de juliol de l'any 2001.
  
Deu. Justificació i percepció de l'ajuda.
  
1. L'Agència Nacional Sòcrates enviarà un contracte a cada un dels centres, els projectes dels quals hagen sigut definitivament aprovats. El contracte haurà de ser firmat i enviat a l'Agència Nacional Sòcrates i una còpia a la Direcció General d'Ordenació i Innovació Educativa i Política Lingüística.
  
2. El pagament de l'ajuda el farà efectiu als centres l'Agència Nacional Sòcrates, una vegada haja rebut el contracte a què fa referència l'apartat anterior.
  
3. Els beneficiaris de l'ajuda estaran obligats a:
  
a) comunicar, en el seu cas, l'obtenció de subvencions o ajudes per a la mateixa finalitat de qualsevol administració o ens públic o privat nacional o internacional.
  
b) comunicar qualsevol alteració de les condicions per les quals es va concedir l'ajuda, i demanar autorització per a canviar les dates de realització de les activitats.
  
c) sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents.
  
d) justificar la correcta inversió de l'ajuda rebuda, enviant la memòria econòmica (acompanyada dels justificants originals corresponents) a l'Agència Nacional Sòcrates, conforme als termes i terminis fixats en el contracte corresponent
  
e) enviar a la Direcció General d'Ordenació i Innovació Educativa i Política Lingüística la documentació següent:
  
- una memòria pedagògica.
  
- còpia de la memòria econòmica
  
La data d'enviament d'esta documentació serà, com a màxim 20 dies després de finalitzada l'activitat.
  
4. La falta de justificació de l'ajuda percebuda comportarà el reintegrament de la quantitat no justificada i dels interessos de demora, sense perjudici de les responsabilitats administratives en què poguera incórrer la persona beneficiària conforme disposen la vigent Llei General Pressupostària i la normativa comunitària.
  
Model A
  
Formulari de sol·licitud de visites preparatòries
  
(Lingua, acció E)
  
Dades del centre de la Comunitat Valenciana
  
Nom del centre Codi
  
Adreça
  
Localitat Província Codi postal
  
Telèfon Fax Correu electrònic
  
director/a del centre DNI
  
Títol del projecte
  
Responsable del projecte DNI
  
Nom i cognoms i dels professors/es que participaran en la visita
  
Dades del centre al qual es realitzarà la visita
  
Nom del centre
  
Direcció
  
Localitat País Codi postal
  
Telèfon Fax Correu electrònic
  
director/a del centre
  
Responsable del projecte
  
Dates de realització de la visita:
  
, d de
  
La directora/ El director del centre
  
Firmat:
  
CONSELLERIA DE CULTURA, EDUCACIÓ I CIÈNCIA.
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA
  
Av. Campanar, 32. 46011 València
  
Model B
  
Formulari de sol·licitud de projectes educatius conjunts per a l'aprenentatge de llengües (Lingua, acció E)
  
Dades del centre de la Comunitat Valenciana
  
Nom del centre Codi
  
Direcció
  
Localitat Província Codi postal
  
Telèfon Fax Correu electrònic
  
director/a del centre DNI
  
Títol del projecte
  
Duració del projecte (per favor, indique les dates)
  
Responsable del projecte DNI
  
Nre. d'alumnes que participaran
  
- en el projecte
  
- en l'intercanvi En quina data-
  
Nom i cognoms dels professors/res que participaran
  
- en el projecte
  
- en l'intercanvi
  
Dades del centre associat
  
Nom del centre
  
Adreça
  
Localitat País Codi postal
  
Telèfon Fax Correu electrònic
  
director/a del centre
  
Responsable del projecte
  
Nre. d'alumnes que participaran
  
- en el projecte
  
- en l'intercanvi En quina data-
  
Nre. de professors/res que participaran
  
- en el projecte
  
- en l'intercanvi
  
, de de
  
La directora / El director del centre
  
Firmat:
  
CONSELLERIA DE CULTURA, EDUCACIÓN I CIÈNCIA.
  
DIRECCIÓ GENERAL D'ORDENACIÓ I INNOVACIÓ EDUCATIVA I POLÍTICA LINGÜÍSTICA